KOMISIJOS REGLAMENTAS (EB) Nr. 504/2005
2005 m. kovo 31 d.
iš dalies keičiantis Tarybos reglamentą (EB) Nr. 2793/1999 dėl tarifų kvotų „global prepared fruit“ ir „global mixed prepared fruit“ produktams patikslinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 gruodžio 17 d. Tarybos reglamentą (EB) Nr. 2793/1999 dėl tam tikrų Europos bendrijos ir Pietų Afrikos Respublikos susitarimo dėl prekybos, plėtros ir bendradarbiavimo taikymo procedūrų (1), ypač į jo 5 straipsnį,
kadangi:
(1)
Reglamentas (EB) Nr. 2793/1999 dėl tam tikrų Europos bendrijos ir Pietų Afrikos Respublikos susitarimo dėl prekybos, plėtros ir bendradarbiavimo taikymo procedūrų kai kuriems produktams.
(2)
2005 m. vasario 28 d. Sprendimu 2005/206/EB (2) Taryba patvirtino Europos bendrijos, jos valstybių narių ir Pietų Afrikos Respublikos Susitarimo dėl prekybos, plėtros ir bendradarbiavimo papildomą protokolą, siekiant atsižvelgti į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą. Protokole patikslinamos kai kurios tarifų nuolaidas ribojančios tarifinės kvotos. Šioms tarifų kvotoms įgyvendinti reikia iš dalies pakeisti Reglamentą (EB) Nr. 2793/1999.
(3)
Remiantis minėtu sprendimu, tarifų kvotos „global prepared fruit“ (įsakymo Nr. 09.1813) ir „global mixed prepared fruit“ (įsakymo Nr. 09.1815) produktams bus atitinkamai padidintos 1 225 tonomis ir 340 tonų.
(4)
Remiantis Tarybos sprendimu 2005/206/EB, 2004 m. esamų tarifų kvotų kiekio padidėjimas skaičiuojamas proporcingai pagrindiniams kiekiams, atsižvelgiant į laikotarpį, praėjusį nuo 2004 m. gegužės 1 d.
(5)
Kadangi papildomas protokolas nustato, kad naujosios bendrijos tarifų nuolaidos turi būti taikomos nuo 2004 m. gegužės 1 d., šis reglamentas turėtų būti taikomas nuo tos pačios dienos ir įsigalioti kaip įmanoma greičiau.
(6)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2793/1999 priedo penktas stulpelis, pavadinimu „Metinių tarifinių kvotų kiekiai ir metinis didėjimo koeficientas“ yra iš dalies keičiamas taip:
1)
įtrauka, atitinkanti kvotos numerį Nr. 09.1813, pakeičiama taip:
„40 000 tonų bruto svoris (mdk 3 %) padidinamas (nuo 2004 5 1) 12 259 (3) tonomis bruto svorio (mdk 3 %);“;
2)
įtrauka, atitinkanti kvotos numerį Nr. 09.1815, pakeičiama taip:
„18 000 tonų bruto svoris (mdk 3 %) padidinamas (nuo 2004 5 1) 340 (4) tonomis bruto svorio (mdk 3 %).“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 31 d.